Елин Пелин (град)
Елѝн Пелѝн е град в Западна България, административен център на община Елин Пелин в Софийска област. Населението му е около .

Име 
Традиционното име на селището е Новоселци, изписвано в някои османски регистри като Нувосел. От 1950 година то носи името на писателя Елин Пелин, израснал в близкото село Байлово. Често в ежедневието жителите на града и околните села го наричат просто Пелѝно, а себе си – пелѝнчане.

География 

Елин Пелин е разположен на 558 метра надморска височина в югоизточната част на Софийската котловина, между реките Лесновска и Елешница и на 25 километра източно от центъра на София. Граничи с близките села Мусачево, Григорево, Лесново, Петково и Столник. В землището на града се намира и село Гара Елин Пелин, което няма собствено землище.

История 
Първите сведения за селището са от османски документи от XV век, в които е използвано името Нувосел. В средата на XIX век селото се нарича Новоселци и е едно от големите села в източната част на Софийското поле. През 1846 година е завършена нова православна църква – „Свети Никола“.

През 1881 година, след Освобождението, Новоселци става център на околия в Софийски окръг. През 1888 година е пусната в експлоатация железопътната линия София-Саранбей. Тя преминава на 4 km южно от селото, където около новата гара се образува обособено селище – днешното село Гара Елин Пелин. Там е изградена керамичната фабрика „Изида“ и няколко по-малки промишлени предприятия. В края на XIX век са създадени класно училище и читалище.

През 1950 година село Новоселци е преименувано на Елин Пелин на името на починалия писател Елин Пелин (1877 – 1949), израснал в близкото село Байлово. През 1955 година гара Елин Пелин е отделена като самостоятелно село, а през 1960 година Елин Пелин е обявен за град.

Вечерта на 9 януари 2007 г. кметът на града Янко Янков е застрелян в дома си в Мусачево, като убийството остава неразкрито, а версиите са от личен конфликт до засегнати бизнес интереси. Известен факт е противопоставянето на кмета на сделката по съхраняване на балите със софийския боклук в мина „Чукурово“, собственост на Христо Ковачки, която е на стойност около 16 млн. лева.

Население 
Численост на населението според преброяванията през годините:

Етническият състав включва 6190 българи и 123 цигани.

Управление

Икономика 

Край града се намира „Баумит“ ЕООД – фабрика за производството на строителни материали.

Инфраструктура 

Важна пътна комуникация за общината е републикански път 105 гр. Елин Пелин – село Столник, осъществяващ връзка между двете магистрали.

В града има читалище, СУ, две начални училища, две детски градини, стадион и закрита спортна зала.

Култура 

Църквата „Свети Николай Чудотворец“ е построена през 1846 година. През 2006 година, 160-годишната църква е разширена и реставрирана.

В град Елин Пелин се провеждат ежегодни празници посветени на шопския бит и култура, наречени „Шопски празници“. Програмата на мероприятията е разпределена в общо 5-те дни отделени за празници. По традиция „Шопските празници“ се провеждат в седмицата преди църковния празник „Свети Дух“, 40 дни след Великден.

Известни личности 
 Родени в Елин Пелин
 Евгени Александров (р. 1988) – футболист
 Ангел Грънчов (р. 1992) – футболист
 Гроздан Илиев (р. 1948) – юрист
 Петър Миладинов (р. 1955) – футболист
 Тодорка Минева (р. 1962) – преводачка
 Валентин Радев (р. 1958) – политик
 Трайчо Спасов (футболист) (р. 1938) – футболист
 Тодор Стоянов (1884 – 1913) – деец на ВМОРО
 Александър Тонев (р. 1990) – футболист
 Стоян Янкулов (р. 1966) – барабанист

Галерия

Източници

Външни препратки 
 Елин Пелин